ผมเป็นไข้มา2-3วันแล้วพอกลับจากโรงเรียนพบว่าตัวเองมีตุ่มน้ำใสขึ้นตามบริเวณร่างกายแต่ไม่ค่อยในระหว่างนั้นผมได้กินยาเขียวพร้อมไปด้วยแต่ไม่มีตุ่มขึ้นเพิ่มครับ​ มีตุ่มตรงไปหน้า​ ลำตัว​ แถวข้อผับครับ​ อยากทราบว่าผมเป็นอีสุกอีใสจริงหรือปล่าวครับ
สวัสดีค่ะ อาการของโรคอีสุกอีใสคือเริ่มด้วยมีไข้ ปวดศีรษะ เจ็บคอ อ่อนเพลีย เบื่ออาหาร โดยจะเป็น1-2 วัน หลังจากนั้นไข้จะลง จากนั้นจะเกิดผื่นเป็นตุ่มนูนแดงเล็กๆ มักมีอาการคัน โดยจะเริ่มที่ใบหน้าและลำตัวก่อนจะลามไปที่แขน ขา อาจพบภายในเยื่อบุช่องปากได้ ภายในไม่กี่ชั่วโมงต่อมาผื่นแดงเหล่านี้จะเริ่มกลายเป็นตุ่มพองที่มีน้ำใส ๆ และกลายเป็นน้ำขุ่น เป็นอยู่ประมาณ 3-6 วัน ก่อนจะเกิดการตกสะเก็ดในเวลาต่อมา และสะเก็ดก็จะค่อยๆ ลอกจางหายไปภายในระยะเวลา 2-3 สัปดาห์ โดยไม่กลายเป็นแผลเป็น หากไม่มีการติดเชื้อแบคทีเรียแทรกซ้อนลักษณะของผื่นที่เป็นตุ่มน้ำใส นอกจากโรคอีสุกอีใสแล้ว สาเหตุอื่นๆ ที่พบได้ เช่น เป็นผื่นผิวหนังอักเสบ หรือการติดเชื้อแบคทีเรียบางชนิดที่ผิวหนัง ก็ทำให้เป็นตุ่มน้ำใสในระยะแรกได้ดังนั้นหากอาการเข้ากันได้กับโรคอีสุกอีใส การดูแลตนเองได้แก่ การดื่มน้ำมากๆ หากยังมีไข้แนะนำให้ทานยาพาราเซตามอล ไม่ควรใช้ยาแอสไพรินค หากมีอาการคันมากแนะนำให้ใช้ทานยาแก้แพ้ เช่น chlorpheniramine หรือใช้ยาทาภายนอกอย่างคาลาไมน์โลชั่น เป็นต้น และหากเป็นได้ ควรหยุดเรียนจนกว่าตุ่มจะตกสะเก็ดค่ะนอกจากนี้ หากอายุมากกว่า 13 ปีแล้ว ควรไปพบแพทย์เพื่อพิจารณาทานยาต้านเชื้อไวรัส เพื่อป้องกันความรุนแรงและภาวะแทรกซ้อนของโรคที่มักพบได้บ่อยในผู้ใหญ่และเด็กโตมากกว่าเด็กเล็ก อีกทั้งจะช่วยลดระยะเวลาการป่วยเป็นโรคด้วย นส่วนยาเขียว เป็นยาแผนไทย มีสรรพบรรเทาอาการไข้ แก้ร้อนใน ลดอาการกระหายน้ำ และใช้บรรเทาอาการไข้ออกผื่นๆต่างๆ เช่น หัด อีสุกอีใส หากต้องการทาน ควรใช้ปริมาณที่กำหนดไว้ข้างฉลาก และไม่แนะนำให้ใช้เกิน 3 วัน และห้ามใช้ในกรณีสงสัยว่าอาจเป็นไข้เลือดออก หรือมีโรคการแข็งตัวของเลือดผิดปกติ และผู้ที่มีประวัติแพ้ละอองเกสรดอกไม้